kardosdrur/scandi-wiki huggingface dataset:
Danmarks tronstol

Danmarks tronstol (også kaldet salvingsstol, kroningsstol) er en fysisk repræsentation for tronen i kongeriget Danmark (siden 1671) og tronen i kongeriget Norge (mellem 1671 og 1814).

Ifølge legenden blev tronstolen lavet af horn fra enhjørning. I virkeligheden er den fremstillet af narhvaltand. Den blev bevogtet af tre løver i sølv, baseret på en bibelsk reference, og var et symbol på absolut monarki på Danmark-Norge.

Tronstolen står på Rosenborg Slot i København.

Historie

Tronstol 
Efter introduktionen af absolut monarki i Danmark og Norge i 1660, bestilte Frederik 3. (regerede 1648-1670) en tronstol. Tronen blev fremstillet mellem 1662 og 1671 af Bendix Grodtschilling. Under Christian 5.'s regeringstid (1670-1699) blev de forgyldte figurer tilføjet.

Både tronstolen og sølvløverne blev inspireret af den bibelske kong Salomons trone, som blev bevogtet af 12 løver, som beskrevet i Første Kongebog, kapitel 10:

Tronstolen blev brugt til kroninger mellem 1671 og 1840. Siden det absolutte monarki blev erstattet med konstitutionelt monarki i 1849 er ingen af de regerende danske konger og dronninger blevet kronet eller salvet, og tronstolen mistede derfor sin funktion.

Selvom Norge formelt var et uafhængigt rige med dets egen trone, var Danmarks tronstol de facto også Norges indtil 1814.

Løver 
Tronstolen er bevogtet af tre løver udført i sølv. De lavet i naturlig størrelse og hver af dem vejer 130 kg. Deres øjne, manke og bagdel er dækket af rent guld. De blev fremstillet mellem 1665 og 1670 af Ferdinand Kübich.

Den 20. november 1905, da delegerede fra Norges storting kom til Christian 7.s Palæ på Amalienborg for at tilbyde prins Carl Norges trone, mødtes de, og stoppede ved løverne. Denne historiske begivenhed blev foreviget af fotografen Peter Elfelt. Baseret på Elfelts fotografi malede Paul Fischer et berømte billede af scenen. Adskillige versioner af maleriet har eksisteret, heriblandt i Kongeslottet i Oslo.

Sølvløverne bruges stadig udenfor Rosenborg, hovedsageligt til at beskytte kongernes castrum doloris.

Galleri

Referencer

Litteratur 
 Hein, Jørgen: En trone af enhjørninghorn og løver av sølv 

Stole
Det danske monarki
Andrew Mwesigwa

Andrew Mwesigwa er en fodboldspiller fra Uganda der spiller for Saigon FC i Vietnam.

Eksterne henvisninger 

Fodboldspillere fra Uganda
Abel Dhaira

Abel Dhaira (9. september 1987 – 27. marts 2016) var en ugandisk international fodboldspiller der spillede som målmand, senest for den islandske klub ÍB Vestmannaeyja.

Dhaira døde af cancer, 27. marts 2016 i en alder af 28.

Kilder

Eksterne henvisninger 
 

Fodboldspillere fra Uganda
Tony Mawejje

Anthony Mawejje Jr. (født den 15. december 1986 i Masaka) er en ugandisk fodboldspiller som spiller på midtbanen for Tirana.

Statistik

Landsholdet

Internationale mål
Målskoring og resultater viser Ugandas mål først.

Hæder

Klub
Tirana
 Albaniens Supercup: (1) 2017

Kilder

Eksterne henvisninger 
 

Fodboldspillere fra Uganda
Midtbanespillere (fodbold)
Fodboldspillere fra Íþróttabandalag Vestmannaeyja
Fodboldspillere fra FK Haugesund
Sidste søndag i oktober

Sidste søndag i oktober er titlen på  andet bind i Jan Sonnergaards novelletrilogi og udkom i 2001.

Romaner
Pludselig alting samtidig

Pludselig alting samtidig er det trettende studiealbum fra den danske rocksanger Michael Falch. Det blev udgivet den 11. november 2016 på Universal Music. Albummet er komponeret i samarbejde med Mahler & Bir, der også har produceret, som er en duo bestående af guitarist Lars Skjærbæk og keyboardspiller Christoffer Møller.

Baggrund 
Michael Falch har nævnt det amerikanske psykedelisk rock-band Tame Impala som inspirationskilde, og han har bevidst valgt at søge væk fra rock 'n' roll-stilen fra tidligere udgivelser. Falch brugte med egne ord "[90erne] på at være rusten", og har med albummet "fundet en indre tvang til at rykke mig og ikke bare blive hængende i en stivnet form". Ifølge Falch handler teksterne på albummet bl.a. om frygt: "Det har jeg altid sunget meget om. Jeg ville gerne virke frygtløs, men jeg tror, at jeg er et meget bange menneske. Jeg tror, at mennesket er et meget bange dyr. Især de hærdebredeste rockere og andre voldelige fundamentalister."

Singler 
"Sigter efter månen" udkom som albummets første single den 16. september 2016. Om sangen har Michael Falch sagt at den er "inspireret af vores natlige drømme" og at der i "nattens fragmenterede stemning dukker også fortidens smerte op og alle de gimmicks, der præger nutiden, står udenfor og larmer". Albummets anden single, "Vogt dig" udkom den 28. oktober 2016. Sangen handler om truslen fra den islamistiske fundamentalisme der bidrager til at fokusere på en ydre fjende, som ifølge Falch er med til "at fjerne det kritiske blik fra os selv. Og det er måske den største fare: At vi ikke aner, at vi selv hver især er den farligste fjende. Og så er der jo ham, der advarer os mod alle farerne og fjenderne, altså i dette tilfælde mig."

Modtagelse 
Albummet fik gode anmeldelser. Ekstra Bladet kvitterede med fire ud af seks stjerner og kaldte albummet for et "nybrud, der alt i alt fremtvinger respekt." Anmelderen roste produktionen for at være et "overraskende abstrakt, atmosfærisk og keyboardbaseret lydbillede". Berlingske gav albummet fire ud af seks stjerner. Anmelderen mente at albummet var musikalsk inspireret af indierock-artister som Arcade Fire og The War on Drugs, og skrev: "Falch er stadig Falch med sin hæse vokal og eftertænksomme tekster, men nu er der også både vitalitet og lyrisk sug i musikken omkring ham." Musikmagasinet GAFFA var ligeledes begejstret for Michael Falchs skifte til den mere melodiske rock, som prægede hans karriere i Malurt, og skrev: "Den vitale lyd er derfor helt trofast mod Michael Falch, der lyder som en mand med overskud i disse flotte sange." Anmelderen gav albummet fem ud af seks stjerner. Fyens Stiftstidende gav Pludselig alting samtidig fem ud af seks stjerner, mens Nordjyske Stiftstidende gav det fire ud af seks stjerner.

Spor

Hitliste

Kilder

Eksterne henvisninger 
Pludselig alting samtidig på Discogs

Michael Falch-album
Album fra 2016
Katedralen i Sevilla

Katedralen i Sevilla (spansk: La Catedral de Sevilla, fuldt navn: Catedral de Santa María de la Sede) er en romerskkatolsk katedral i Sevilla i spanske Andalusien. Det er den største gotiske katedral og den tredjestørste kirke i verden. Det er også den største katedral i verden da de to større kirker, Basílica do Santuário Nacional de Nossa Senhora Aparecida i Brasilien og Peterskirken i Rom, ikke er sæder for biskopper. Katedralen blev registreret i 1987 af UNESCO som et sted indenfor verdensarven, sammen med paladset Alcázar i Sevilla og Archivo General de Indias, også i Sevilla.

Efter at katedralen blev færdiggjort tidligt 1500-tallet, har katedralen i Sevilla fortrængt Hagia Sophia i tidligere Konstantinopel som den største katedral i verden, en titel den byzantinske kirke havde i næsten tusind år. Hagia Sophia i det nuværende Istanbul blev besat af muslimerne og lavet om til en moské. Katedralen i Sevilla er Christoffer Columbus' gravsted. Ærkebiskoppens palads er lokaliseret i den nordøstlige del af katedralen.

Referencer

Litteratur 
 Harvey, John (1957): The Cathedrals of Spain, B. T. Batsford
 Montiel, Luis Martínez (1999): The Cathedral of Seville, Scala Publishers

Eksterne henvisninger 

 Katedralen i Sevilla, officielle hjemmeside (spansk)
 Sevilla hos UNESCO
 Byguide om Andalusien, inkluderet katedralen i Sevilla
 Information om katedralen i Sevilla 

Domkirker
Kirker i Spanien
Verdensarven i Spanien
Sevilla
LSB

LSB eller lsb har flere betydninger:
 Linux Standard Base, en standardisering af Linux-distributinoer
 Lower sideband, en type af enkelt-sidebåndsmodulation (ESB)
 Least significant byte, den byte i en binært lagret flerbytesstørrelse lager der er mest betydende
 Least significant bit, den bit i en binært lagret flerbitsstørrelse der er mest betydende
 Lån & Spar Bank, en dansk bank med hovedsæde i København
Paul Cunningham

Paul Cunningham (født 1969 i Orsett) er en engelsk kok. Han har siden 2012 været køkkenchef på den tostjernede restaurant Henne Kirkeby Kro i Henne Kirkeby. Fra 2003 til 2011 drev han The Paul i Tivoli. På begge restauranter er han blevet belønnet med Michelinstjerner. Han har også arbejdet på Formel B.

Referencer

Eksterne henvisninger 
 Paul Cunninghams officielle websted

Personer fra Essex
Kokke fra England
Kokke fra Danmark
Kogebogsforfattere fra Danmark
Restauratører fra Danmark
Os temporale pars tympanica

Pars tympanica på tindingebenet er en kurvet plade af knogle der ligger under squama frontalis, foran mastoideusudspringet, og omfavner den ydre del af ørekanalen.

Den starter som en separate knogle (tympaniske knogle), der hos nogle pattedyr forbliver separat hele livet. 

Evolutionært stammer en del af det fra angulærknoglen fra reptildyrenes nedre kæbe.

Referencer 

Skelet
Den store kilebensvinge

Den store kilebensvinge er et benet udspring på kilebenet; der er en på hver side, der strækker sig fra siden af kilebenet og kurver opad, lateralt og bagud.

Referencer 

Skelet
Den lille kilebensvinge

Den lille kilebensvinge er to tynde triangulære plader, der rejser sig fra den øvre og anteriore del af kroppen, og fortsætter lateralt, og ender i skarpe punkter.

Referencer 

Skelet
Pernille Beckmann

Pernille Beckmann (født 19. oktober 1973) er en dansk politiker. Hun har været borgmester i Greve Kommune for Venstre siden 2014, hvor hun afløste den konservative Hans Barlach. Hun havde siddet en enkelt periode, da hun i 2013 blev borgmester.

Ved kommunalvalget 2017 fik Beckmann 3.740 personlige stemmer, det højeste antal i kommunen, og dermed kunne hun genindtage borgmesterposten for Venstre i en konstituering med støtte fra Dansk Folkeparti og Liberal Alliance.

Efter kommunalvalget 2021 fortsatte hun som borgmester med støtte fra Dansk Folkeparti og Liberal Alliance. Liselott Blixt (DF) forblev 1. viceborgmester.

Politisk karriere 
Hun har siden marts 2022 været bestyrelsesformand for FGU Midt- og Østsjælland.

Pernille Beckmann har siden september 2020 været formand for Skatteankenævnet Hovedstaden Vest.

Hun har siden 1. april 2017 siddet i bestyrelsen for Movia.

Beckmann var i perioden januar 2013 til og med udgangen af 2020 bestyrelsesformand for ErhvervsCentret Greve.

Uddannelse 
I sit civile liv har Pernille Beckmann en merkonom i ledelse og samarbejde, samt en uddannelse i grundlæggende ledelse fra NEXT Uddannelse (tidl. Ishøj Handelsskole). Derudover er hun uddannet social- og sundhedshjælper og social- og sundhedsassistent. Hun har været ansat som leder på ældreområdet, både i det private og offentlige.

Referencer 

Borgmestre fra Venstre
Borgmestre i Danmark 2018-2021
Borgmestre i Danmark 2022-2025
Greve Kommune
The Trump Organization

The Trump Organization (tidligere Elizabeth Trump & Son) er et amerikansk selskab med virksomhed indenfor entreprise, ejendomsudvikling, hotel- og restaurationsdrift, detailhandel og e-handel. Hovedkontoret er Trump Tower på Manhattan i New York. Selskabet fungerer som det centrale holdingselskab for Donald Trumps forretningsvirksomhed, aktiver og investeringer. Det ejes i sin helhed af Donald Trump og tre af hans ældste børn – Donald Trump, Jr., Ivanka Trump og Eric Trump.

Referencer

Eksterne henvisninger 
 Officielle hjemmeside

 
Etableret i 1923
Donald Trump
Notodden Station (1909-1919)

Notodden Station (Notodden stasjon eller Notodden gamle stasjon) var en jernbanestation på Tinnosbanen, der lå i byen Notodden i Norge. Stationen blev åbnet 9. august 1909 som endestation for Tinnosbanen fra Tinnoset. Den blev nedlagt i 1919, da Tinnosbanen blev forbundet med Bratsbergbanen, og den nuværende Notodden Station blev taget i brug. Stationsbygningen, der blev opført efter tegninger af Thorvald Astrup, eksisterer dog stadig og ligger ved sporet til Notodden skysstasjon.

Eksterne henvisninger 

Stationer på Tinnosbanen
Nedlagte jernbanestationer i Norge
Etableret i 1909
Ophørt i 1919
Notodden Station

Notodden Station (Notodden stasjon eller Notodden nye stasjon) er en jernbanestation på Tinnosbanen, der ligger i byen Notodden i Norge. Stationen fungerer som endestation for NSB's tog fra Porsgrunn. Stationen har desuden en tømmerterminal med fire spor.

Historie 
Stationen blev taget i brug i 1919, da Tinnosbanen blev forbundet med Bratsbergbanen. Ved etableringen erstattede den byens hidtidige station fra Tinnosbanens åbning i 1909. Stationsbygningen, der blev opført efter tegninger af Gudmund Hoel, stod færdig i 1917, to år før ibrugtagningen.

I 1991 ophørte driften på Tinnosbanen nord for Notodden. I 2004 omlagdes trafikken sydfra ad en 800 meter lang strækning til Notodden kollektivterminal (nu Notodden skysstasjon) tættere på centrum. Stationen fra 1919 havde derefter ingen betjening af persontog men eksisterede dog fortsat.

I slutningen af juli 2011 blev stationsområdet ramt af oversvømmelser med efterfølgende jordskred. En stor del af de bevaringsværdige infrastruktur blev beskadiget eller ødelagt, og både drejeskive og remise kunne nær være røget ned i den nærliggende bådehavn. Jernbaneverket lovede imidlertid umiddelbart efter at genopbygge stationen. I juni 2012 var genopbygningen færdig, og stationen blev genåbnet 9. juni. Anledningen blev benyttet til at opgradere signalanlægget.

10. august 2015 fik stationen persontrafikken tilbage, da det ikke var muligt at elektrificere sporet til Notodden skysstasjon. I stedet er der busforbindelse fra stationen til Notodden skysstasjon.

Litteratur

Eksterne henvisninger

Noter 

Stationer på Tinnosbanen
Etableret i 1919
Notodden skysstasjon

Notodden skysstasjon, tidligere Notodden kollektivterminal, er en busterminal i byen Notodden i Norge, der blev indviet 24. september 2002. 25. august 2004 blev den desuden taget i brug som jernbanestation, da den erstattede Notodden Station som endestation for togene på Bratsbergbanen, men denne funktion blev imidlertid flyttet tilbage i august 2015. I stedet kører der shuttlebusser mellem busterminalen og stationen i forbindelse med togene.

Udover lokalbusserne, der køres af Nettbuss på kontrakt med Telemark fylkeskommune (Farte), trafikeres busterminalen også af NOR-WAY Bussekspress rute NW180 Haukeliekspressen (Telemark Bilruter/Tide Buss) og NW185 Rjukanekspressen (Tinn Billag), og Nettbuss express rute NX1 (Nettbuss).

Terminalen ligger for enden af et ca. 800 m langt spor, der grener fra ved Notodden Stations østlige indkørsel, og ca. 50 m vest for byens første station. Der er ingen bemanding og kun et enkelt spor uden elektrificering. Togtrafikken blev flyttet tilbage til Notodden Station 10. august 2015, da der ikke var midler til en elektrificering. Noget der ellers ville være nødvendigt, da de dieseldrevne tog af type Y1 fra den dato blev erstattet af de elektriske type 69. Efterfølgende afgav Stortingets transportudvalg en indstilling i december 2015, der indebar penge til en elektrificering af sporet til terminalen.

Terminalen blev oprindeligt bygget uden faciliteter for passagerer og kun med bænke og små overdækninger uden vægge ved busstoppestederne. 11. april 2014 åbnede der imidlertid en terminalbygning med ventesal, informationstavler og toiletter. Samtidig blev navnet ændret fra Notodden kollektivterminal til Notodden skysstasjon.

Eksterne henvisninger

Noter 

Stationer på Tinnosbanen
Jernbanestationer i Norge uden persontrafik
Etableret i 2002
Busser
Paris forhenværende kommuner

Paris forhenværende kommuner var de kommuner, der lå der hvor det nuværende Paris departement ligger. De lå oprindeligt i departementet Seine, som blev oprettet efter den franske revolution.

Oprettelse af to kommuner udenfor Paris (1830) 
 Batignolles-Monceau blev oprettet på baggrund af et dekret udfærdiget af Karl 10. ved at tage en del af kommunen Clichy. Kommunen blev endeligt nedlagt i 1860, hvor den blev opslugt af Clichy.
 Grenelle blev oprettet ved at tage en del kommunen Vaugirard. Disse to kommuner blev ligeledes nedlagt i 1860, da de blev opslugt af Paris.

Nedlæggelse af elleve kommuner der helt eller delvist blev en del af Paris (1860) 

Lov af 16. juni 1859, kaldet Riché-loven, omhandler udvidelsen af Paris, helt ud til Thiersvolden, hvilket ville betyde nedlæggelsen af tolv kommuner i departementet Seine. Fire af disse blev fuldstændigt omfattet af udvidelsen. De blev dermed en del af nye kvarterer i Paris. Disse var:
 :
 Belleville,
 Grenelle,
 La Villette,
 Vaugirard.

Syv andre kommuner, der var gennembrudt af Thiersvolden, forsvandt undervejs og deres navne indgår i nutidens kvarternavne. Deres territorie blev delt mellem Paris og nedenævnte kommuner. :

 Auteuil (Paris 16. og Boulogne),
 Batignolles-Monceau (Paris 17. og Clichy),
 Bercy (Paris 12. og Charenton-le-Pont),
 Charonne (Paris 20., Montreuil og Bagnolog),
 La Chapelle (Paris 18., Saint-Ouen, Saint-Denis og Aubervilliers),
 Montmartre (Paris 18. og Saint-Ouen),
 Passy (Paris 16. og Boulogne).

Kilder

Se også 
 Departementet Seine
 Paris Arrondissementer
 Paris historiske arrondissementer

Eksterne henvisninger 
  Préfecture de la Seine, Documents relatifs à l'extension des limites de Paris, Paris, Charles de Mourgues Frères, 1859, sur Gallica 
 Extension des limites de Paris d'après la loi du 16 juin 1859 og le décrog du 1. novembre de la même année : Tableau indicatif des circonscriptions des nouveaux arrondissementer og des délimitations des kvarterer, Paris, Durand, 1859, sur Gallica 
 Jules François Riché : député rapporteur de ladite loi, Base de données des députés français depuis 1789 

Forhenværende kommuner
Frankrigs geografi
Frankrigs historie
O'G3NE

O'G3NE (tidligere kendt som Lisa, Amy, & Shelley) er en hollandsk pigegruppe på tre. Gruppen består af søstrene Lisa, Amy, og Shelley Vol, hvoraf de to sidstnævnte af de tre er tvillinger.

I 2007 repræsenterede de Holland i Junior Eurovision Song Contest i 2007 med sangen "Adem i, adem uit" (pust ind, pust ud). Den 19. december 2014, blev de udråbt som vindere af sæson fem i det hollandske The Voice, som gav dem en pladekontrakt med EMI. De blev den første trio til at vinde konkurrencen i en international version af The Voice.

Den 29. oktober 2016 blev det meddelt, at de vil repræsentere Holland i Eurovision Song Contest i 2017.

Liv og karriere

Tidlig karriere 
Lisa Vol blev født 21. juni 1994, mens tvillingerne Amy og Shelley Vol blev født 18. oktober 1995. Søstrene blev født i Dordrecht, og opvokset i Fijnaart. I 2007 vandt de Junior Songfestival 2007 med deres selvskreven sang "Adem i, Adem Uit", der fik den maksimale score på 36 point i semifinalen og finalen. De gik videre for at repræsentere Holland i Junior Eurovision Song Contest 2007 i Rotterdam, hvor de kom nummer 11 ud af 17. Det følgende år udgav de et album med titlen 300% og udgav senere et nyt album med titlen Sweet 16 i 2011.

2014-2016: The Voice of Holland, gennembrud, og We Got This 
Efter en kort pause efter udgivelsen af deres andet album i 2011, var gruppen præsenteret i den tredje episode af audition-runderne i sæson fem af The Voice of Holland under det nye navn "O'G3NE". De optrådte med Bee Gees's "Emotion" og fik alle fire dommere til at vende deres stole, hvor de til sidst sluttede sig til Marco Borsato's team. De var i stabile gennem hele showet, hvor de i sidste ende gik videre til at vinde showet, og blev den første gruppe til at gøre det. I 2016 deltog de i det hollandske musikalske tv-show De beste zangers van Nederland. De udgav deres tredje album, We Got This, den 30. september 2016. Det toppede som nummer et på den hollandske albums chart.

2016 – i dag: Eurovision Song Contest 2017 
Efter megen spekulation blev det 29. oktober 2016 afsløret, at O'G3NE ville repræsentere Holland i Eurovision Song Contest i 2017 i Kyiv. Gruppen fik en 11. plads i finalen.

Diskografi

Studio albums

Singles

Som udvalgt kunstner

Salgsfremmende singler

Kilder

Eksterne henvisninger 
 

Musikgrupper fra 2007
Junior Eurovision Song Contest-deltagere
Hollands Eurovision Song Contest-deltagere
Deltagere ved Eurovision Song Contest 2017
Musikgrupper fra Nederlandene
Natura 2000-område nr. 90 Sneum Å og Holsted Å

Natura 2000-område nr. 90 Sneum Å og Holsted Å  består af habitatområdet H79, der er på 514 hektar og ligger i en smeltevandsdal mellem Esbjerg Bakkeø og Holsted Bakkeø. Natura 2000-området er beliggende i Vejen-, i Varde- og Esbjerg Kommuner og er en del af vandopland Vadehavet.

Beskrivelse 
Sneum Å og Holsted Å er hovedvandløbene i et vidt forgrenet vandsystem der løber ud i Vadehavet. Der er i perioden 2005-2012 i forbindelse med snæbelprojektet, gennemført foranstaltninger der forbedrer fiskenes vandremuligheder i å-systemet, bl.a. er der fjernet stemmeværker og gennemført genslyngning af en del af Sneum Å.
I ådalene findes en lang række mose- og engområder. Rigkær og kildevæld er registreret flere steder langs åerne, nogle steder med artsrige og værdifulde forekomster. Nogle af moseområderne er dog så tilgroede, at den karakteristiske lavtvoksende urtevegetation er i kraftig tilbagegang.

Naturbeskyttelse 
Cirka 400 ha af området er er omfattet af naturbeskyttelseslovens § 3.
Et lille stykke af åen syd for Endrup er fredet 
Den nedre del af Sneum Å er en del af område nr. 89 Vadehavet og Nationalpark Vadehavet;

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21 

Natura 2000-planer
Lokaliteter i Varde Kommune
Lokaliteter i Esbjerg Kommune
Lokaliteter i Vejen Kommune
EU-habitatområder i Danmark
Snoghøj-Taulov-banen

Snoghøj-Taulov-banen er en shuntforbindelse syd om Fredericia mellem Snoghøj og Taulov, der forbinder den fynske hovedbane og Fredericia-Vamdrup-banen.

Banen blev anlagt i forbindelse med Storebæltsforbindelsen. Tog fra Fyn mod Esbjerg og Padborg undgik herved at skulle rebroussere i Fredericia. Dette var særligt relevant for den øgede godstrafik, der blev omlagt fra Fugleflugtslinjen i forbindelse med Storebæltsforbindelsens åbning i 1997.

Ekstern henvisning 
 Forslag til Lov om anlæg af en jernbane mellem Snoghøj og Taulov
 Lov om anlæg af en jernbane mellem Snoghøj og Taulov

Jernbanestrækninger i Danmark
Bygninger, konstruktioner og anlæg i Fredericia Kommune
Surhedsregulerende middel

Et surhedsregulerende middel er et tilsætningsstof, der tilsættes fødevarer for at ændre eller bevare deres pH. Det virker som et konserveringsmiddel. Surhedsregulerende midler kan være organiske eller mineralske syrer, baser, neutraliserende stoffer eller buffere. Følgende syrer og deres korresponderende baser er eksempler på nogle almindelige surhedsregulerende midler: citronsyre, sorbinsyre, eddikesyre, benzoesyre og propansyre. Surhedsregulerende midler identificeres ved deres E-nummer, f.eks. E260 (eddikesyre).

Se også 
 Natron

Referencer

Eksterne henvisninger 
 EU's database over tilsætningsstoffer og deres E-numre 

Tilsætningsstoffer